**Δυνατότητα Επέκτασης**

Το προτεινόμενο ΠΚΔ μπορεί να υλοποιηθεί ως ευρωπαϊκό ή εθνικό πρόγραμμα συνεργασίας σχολείων eTwinning, όπως ήδη συμβαίνει με προγράμματα για το Διάστημα, όπως τα [DSPACE](https://d-space.gr/) και [LaSciL](https://lascil.eu/), ή με δράσεις STEM και Εκπαιδευτικής Ρομποτικής. Στα αναφερόμενα προγράμματα υπάρχει η δυνατότητα αίτησης αστρονομικής παρατήρησης μέσω της ψηφιακής πλατφόρμας που διαθέτουν.

Η διάχυση των αποτελεσμάτων των μαθητών/τριών μπορεί να γίνει μέσω της ανάρτησης των εργασιών στην ιστοσελίδα του σχολείου και της παρουσίασης τους σε άλλες τάξεις. Επιπλέον, προτείνεται η διοργάνωση έκθεσης αποτελεσμάτων για την τοπική κοινότητα και η συγγραφή άρθρου από τους μαθητές/μαθήτριες, το οποίο θα αναρτηθεί στην ιστοσελίδα του σχολείου.