**Προσβασιμότητα**

Το περιεχόμενο του σεναρίου έχει σχεδιαστεί έτσι ώστε να είναι συμπεριληπτικό και προσαρμοσμένο στις ανάγκες όλων των μαθητών/τριών, συμπεριλαμβανομένων εκείνων με αναπηρίες ή/και ειδικές εκπαιδευτικές ανάγκες. Ιδιαίτερη έμφαση έχει δοθεί στη διαφοροποίηση των μεθόδων προσέγγισης ως προς το μαθησιακό προφίλ, τα ενδιαφέροντα, αλλά και τη μαθησιακή ετοιμότητα των μαθητών/τριών, χωρίς κανένα είδος διάκρισης. Προβλέπονται συγκεκριμένες διευκολύνσεις ή αλλαγές, όπου είναι απαραίτητο, με στόχο να εξασφαλιστεί η ενεργή συμμετοχή όλων των παιδιών, ανεξαρτήτως των δυσκολιών που ενδέχεται να αντιμετωπίζουν. Η ενσωμάτωση ψηφιακών εργαλείων καθώς και το πολυμεσικό περιβάλλον υποστηρίζουν τη μάθηση μαθητών/τριών με αναπηρίες ή/και εκείνων που προτιμούν οπτικοακουστικά ερεθίσματα, διευκολύνοντας την κατανόηση και την αφομοίωση της γνώσης.