**Φιλοσοφία - Σκοπιμότητα**

Σκοπός του παρόντος Εργαστηρίου Δεξιοτήτων είναι η εισαγωγή της αστρονομίας στην τάξη, η σύνδεσή της με το ΑΠΣ και συνακόλουθα η εισαγωγή των μαθητών/τριών στον επιστημονικό τρόπο σκέψης και την εκπαίδευση STEM. Με αξιοποίηση της Διερευνητικής μεθοδολογίας και τεχνικών της Διαφοροποιημένης Διδασκαλίας με έμφαση στις συνεργατικές διαδικασίες μάθησης και την περιγραφική και διαμορφωτική αξιολόγηση, οι μαθητές/τριες εργάζονται με επιστημονικό τρόπο, αναζητούν πληροφορίες, ερευνούν, έρχονται σε γνωστική σύγκρουση με τις εναλλακτικές τους ιδέες για το θέμα, αυτοαξιολογούνται και ετεροαξιολογούνται, αναστοχάζονται κριτικά και κατακτούν τη νέα γνώση. Προσδοκώμενα μαθησιακά αποτελέσματα είναι η εξοικείωση των μαθητών/τριών με τον αλγοριθμικό τρόπο σκέψης, την κωδικοποίηση και τον προγραμματισμό καθώς και η καλλιέργεια δεξιοτήτων 4Cs, δεξιοτήτων μεταγνώσης, δεξιοτήτων επιστημονικού και ψηφιακού γραμματισμού.

Το παρόν ΠΚΔ συντάχθηκε σε πρώτη φάση στο πλαίσιο των προγραμμάτων D-SPACE (Discovery Space) και LaSciL, χρηματοδότησης του ΕΛ.ΙΔ.Ε.Κ. και ERASMUS+ αντίστοιχα, με συντονισμό από το Ινστιτούτο Αστροφυσικής του Ιδρύματος Τεχνολογίας και Έρευνας (ΙΤΕ) και συμβολή από διάφορους συνεργαζόμενους εκπαιδευτικούς από σχολεία-κόμβους αυτών των προγραμμάτων σε όλη την Ελλάδα.